
PROOEMIUM. 

§  i.  TJ  Eneficus  rerum  Opi  fex,  uti  homu 
nem  caeteris  animalibus  praeposuit^ 
quae  terram  incolunt ;  eique  largitus  est,  quot- 
quot  ad  bene  beateque  vivendum  conducant ; 
itemque  rationem  dedit,  qua,jin  rerum  tam  or¬ 
dine  et  conservatione,  quam  constantibus  vi¬ 
cissitudinibus,  numen  agnosceret :  ita,  ne  ob¬ 
liviscatur,  unde  sit  et  quam  brevi  vita,  fecit 
opportunum  multis  morbis,  a  quibus  immunes 
sunt  bestiae  rationis  expertes. 

A  ij.  Ex 

ii.  Ex  his  vero  morbis  in  nullum  medici, 
majore  cura  animos  attenderunt,  quam  in  scro- 
fulam,  eosqiie  quibus  mortales  obnoxios  red- 

t 

dit.  Quum  omnes  fere  morbi  illinc  oriundi 
natura  periculosi  sint,  et  plerumque  lethales  ; 
medicinas  professores  in  studiis  animos  agita¬ 
runt,  ut,  cognita  natura  et  causis,  scirent,  qua 
ratione  curaretur,  Haec  vero  studia  hactenus 
neque  .medicorum  famas,  neque  saluti  aegro¬ 
rum,  prospere  evenerunt.  Omni  quidem  mvo, 
et  omni  regione,  praedicata  solenniter  medica¬ 
menta  sunt,  quibus  scrofula  sanaretur.  Hu¬ 
jusmodi  vero  splendide  mendacia  hucusque 
omnia,  aliud  post  aliud,  merito  exolerunt ; 
dum  morbus,  aut  propria  ipse  forma,  aut  alie¬ 
nam  mutuatus  similitudinem,  invidius  viget, 
pariter  medicis  opprobrium  ac  medicinae. 

in.  Scrofula,  quam  diu  exterioris  tantum 
corporis  glandulas  lymphaticas  petit  et  depas» 
citur,  formae  magis,  quam  vitae,  infestus  est ; 
sed,  ubi  interiores  partes  invadit,  velut  ce¬ 
rebrum  et  pulmones,  non  solum  innumeris  et 

gravissimis 

gravissimis  malis  miseros  afficit,  sed  etiam, 
quod  pejus,  rarissime  admittit  curationem* 
Cum  ossibus  se  implicet,  faciatque  ut  carie 
exedantur,  miserandis  affert  dolores  passu  gra¬ 
vissimos,  quosque  vix  lenire,  nedum  curare, 
potest  medicina. 

iv.  Abscessus  lumborum  videtur  natura 
scrofulam  attingere.  Strumosi  enim,  prae 
e  ceteris,  eum  patiuntur.  Una  interdum  urget 
cum  tabe  pulmonum  :  et  tam  cursu,  quam 
eventu,  strumosum  coxendicis  morbum  plu¬ 
rimum  refert.  Multam  in  eum  curam  medici 
nuper  impenderunt ;  utpote  unum  ex  paucis 
strumosis  morbis,  ad  quos  levandos  curandos- 
que  ars  medicinalis  multum  potest. 

v.  Morbus,  de  quo  scribimus,  antiquis  haud 
incognitus  videtur.  Pomponius  Atticus 
morbo  periit,  qui,  sicut  a  Cornelio  Nepote 
descriptus,  hunc  multis  simulat.  Sed,  in  re 
tanta,  audtorem  ipsum,  pro  me,  ponam.  “  Tali 
u  modo,”  inquit,  “  cum  septem  et  septuaginta 


annos 

66  annos  complesset ;  atque  ad  extremam 
“  ne&utem  non  minus  dignitate,  quam  gratia 
fortunaque,  crevisset,  (multas  enim  haeredi» 
“  tates  nulla  alia  re,  quam  bonitate,  est  conse« 
cutus)  ;  tantaque  prosperitate  usus  esset  va» 
u  letudinis,  ut  annis  triginta  medicina  non  in- 
“  diguisset :  na&us  est  morbum,  quem  initio 
“  et  ipse  et  medici  contempserunt.  Nam 
“  putarunt  tenesmon  :  cui  remedia  celeria  fa- 
“  ciliaque  proponebantur.  In  hoc  cum  tres 
“  menses,  sine  ullis  doloribus,  praeterquam 
64  quos  ex  curatione  capiebat,  consumpsisset ; 
6£  subito  tanta  vis  morbi  in  unum  intestinum 
u  prorupit,  ut  extremo  tempore  per  lumbos 
fistula  putris  eruperit*.”  • 


GAP.  L 


*  Vid.  Corne l»  Nepot.  de  Titi  Pomponii  At¬ 
ti  d  i  vita» 

GAP,  L 
De  Definitione . 

vi.  Morbum,  quem  agitamus,  genere  ltjm* 
saginis  comprehendit  Sauvagesius,  et  lum¬ 
baginem  psoabicam  seu  ap  os  t  em  a  to  s a  m  ap¬ 
pellat.  Nostra  verb  opinione,  ad  id  genus  per- 
peram  retulit :  quippe,  apud  plerosque  audtores 
probos,  lumbago  significat  tantum  rheumatis¬ 
mum  lumborum ,  qui  non,  sicut  morbus  de  quo 
scribimus,  in  suppurationem  abit. 

vii.  Cullenus  accuratius,  uti  solet,  hunc 
morbum  genus  constituit ;  et  nomine  arthro - 
puosis  definit  his  verbis  :  i6  Dolores  artuum 
64  vel  partium  musculosarum,  saepe  post  con~ 

tusionem,  profundi,  obtusi,  diuturni  •  tumor 
“  vel  nullus,  vel  modicus,  et  diffusus  ;  phlo- 

i  6 

64  gosis  nulla  ;  pyrexia  primum  lenis,  tandem 
u  hedica,  et  simul  partis  apostema*.'5 


€  AP.  IL 
De  Historia , 


tfni.  Nulla  est  aetas,  qua  hoc  morbo  mor¬ 
tales  non  afficiantur.  Adultos  tamen,  prae  im¬ 
puberibus,  invadit ;  quia  ssepius  exponuntur 
causis,  quae  efficiunt.  Maribus,  aeque  ac  femi¬ 
nis,  frequens  et  infestus  est.  Putat  autem  Monro 
secundus,  potissimum,  inter  sextum  aetatis 
annum  et  trigesimum  accedere ;  et  feminas 
saepius  adoriri,  quam  mares  *.  Strumosos,  et 

morbis 


*  Vid.  ClJLLEN.  Synops*NosolQg*  Method.  tom.  ih 
Gen,  xxv. 

f  Aud.  Monron.  secund.  Praeled.  De  Anat .  et 
Chirurg .  ia  Acjd*  Ed jat. 


ARTHROPUOSL 


7 


morbis  aliisve  causis  debilitatos,  saepius  ado¬ 
ritur,  quam  constitutione  corporis  sanos  et  ro¬ 
bustos*  Unus  e  paucis  morbis  est,  quibus  ho* 
minum  pauperes  et  laboriosi  magis  patent  % 
quam  opulenti  et  otiosi.  Ei  potissimum  op¬ 
portuni  sunt  opifices,  qui,  velut  sutores  et  sar¬ 
tores,  sedentariam  quotidie  artem  exercent* 
inclinatis  corporibus. 

ix.  Obrepente  morbo,  mala,  quibus  infelix 
homo  afficitur,  leviora  sunt,  quam  de  quibus 
conqueratur.  Neque  enimvero  quid  periculi 
futuri  mente  capit,  donec  negledius  morbus 
haud  parum  increverit. 

x.  Incipiente  morbo,  lumbi  obtuse  dolent, 
vel  miserando  perinde  videntur,  ac  si  essent, 
praeter  solitum,  debiles.  Simul,  e  regione 
lumborum,  haud  raro  dolet  alvus  f .  Non- 

nunquam 

*  Vid.  Cheston.  Patholog.  Inquiries9  pag.  129. 

f  Vid.  Cheston.  PathoJog .  Inquiries ,  pag  131* 

1 

et  ea,  quas  annotavit  Houlstonius. 

nunquam  tamen,  ab  ipso  initio,  lumborum 
dolor  peracutus  est ;  praesertim  si  mole  in- 
gente  tollenda,  aliis  ve  quibuslibet  nisibus  vio¬ 
lentis,  morbus  ortus  est.  Dolor  in  lumbis  in¬ 
haeret,  paulo  infra  renes.  Illinc  nonnunquam 
iter  spinae  via  sursum  intendit,  et  psoarum 
via  deorsum  ad  femina  ;  ita  ut  medicus  animi 
dubius  sit,  annon  renum  morbo  aeger  afficia¬ 
tur 

xi.  Lumbi  simul  aegro  perinde  videntur,  ac 
si  rigescerent ;  neque  hic,  ut  antea,  potest  mo¬ 
vere  corpus.  Nequit,  reclo  corpore,  stare,  ideo» 
que  plus  se  minusve  proclinare  cogitur.  Fe¬ 
mur  et  crus  affecti  lateris,  ex  difficili,  movet ; 
saepe  non,  sine  acutissimo  dolore.  Ubi  gradus 
ascendere  aut  descendere  tentat,  aut  iniquo  loco 
ambulare,  ea  non  potest,  ut  sanus  solebat,  ani¬ 
mo  volente,  fleUere  ;  et,  vel  aequo  loco,  trahit 
magis,  quam  attollit  f. 

xii.  Ut 

*  Vid.  Benjamin.  Bell.  Surgery ,  vol.  v. 

t  Vid.  ea,  quae  Justam ondi  Tra&s  annotavit 
Houlstonius. 

V 

xii.  Ut  eo  processit,  morbi  particeps  fit  ac¬ 
ierum  corpus.  Arteriae  solito  celerius  et  du¬ 
rius  micant.  Lingua  arescit,  et  plus  sordescit 
minusve.  Languescit  stomachus,  neque,  ut 
antea,  cibos  appetit.  Sitis  urget*  Arescit 
summa  cutis,  et  incalescit.  Nocfiu  aeger  irre¬ 
quietus  est,  et  insomnis.  Haec  mala,  quae  par¬ 
tis  inflammationem  indicant,  non  in  omnibus 
aeque  aegris  urgent ;  sed  ex  alia  corporis  consti¬ 
tutione,  vel  naturali  causarum  efficientia,  in 

aliis  vi  alia  sunt, 

% 

xi ir.  Mala,  quae  memoravimus,  postquam 
brevius  diutius  aegrum  affecerunt,  paulatim  re¬ 
mittunt,  et  iis  alia,  haecque  majora,  succedunt. 
iEgri  nunc  corpus,  temporibus  inaequalibus  in- 
terjedlis,  percurrunt  horrores.  Tardescunt 
arteriarum  motus.  Dolor,  antea  vehemens, 
haud  parum  mitescit.  Imo  interdum  prorsus 
conquiescit ;  et  pars,  quae  dolebat,  aegro  pro¬ 
inde  videtur,  quasi  onus  eam  gravaret.  Do¬ 
lor,  si  quis  manet,  inferiora  paulo,  quam  antea, 


B 


xiv.  Debilitas^ 

xiv.  Debilitas,  quam  morbi  initio  lumbi 
sentiebant,  nunc  tanta  fit,  ut  aeger,  non  diu¬ 
tius  eredus  sedendi  potens,  ledo  teneatur 
Quo  fere  tempore  hujusmodi  signa  laboran¬ 
tem  partem  suppurare  indicant,  aeger  plerum¬ 
que  femur,  animo  volente,  movendi  faculta¬ 
tem  redipiscitur.  At  haud  raro  tamen,  per 
totum  morbum,  non  potest,  nisi  aegerrime,  ex- 
trorsum  vertere  f . 

xv.  Increscente  morbo,  femur  aegri  lateris 
marcet,  atque  plus  minus  intumescunt  ingui¬ 
nis  glandulae.  Haud  ita  multo  post,  sex  fere 
mensibus  duodecim  ve  a  morbi  initio,  in  aliqua 
externa  corporis  parte  oritur  tumor :  qui  pri¬ 
mum  exiguus  est,  et  tadu  durus ;  dein  incres¬ 
cit  ;  postremo  mollescit,  et  percutiens  eum 
digitus  humoris  fludus  movet.  Hujusmodi 
tumor  plerumque  est  in  superiore  et  priore  fe¬ 
minis  parte,  sub  Paupartii  ligamento .  Non- 

nunquam 


*  Vid.  Justamond.  Pratis. 


f  Vid.  Aberneth.  Essay  cn  Lumbar  Abscess * 

nunquam  vero  tumor  in  dorso  oritur,  si  poste¬ 
rior  psocs  pars  fuerit  inflammatione  affedfca*. 

xvi.  Ex  abscessu  pus,  in  pelvem  delapsum, 
aliquando  efficit  tumorem  in  perinaeo,  vel  ex 
latere  redii  intestini ;  interdum  in  foeminarum 
naturae  labiis.  Tumor,  ubicunque  est,  nullum 
movet  dolorem,  nisi  quantus  ex  superincum¬ 
bentium  partium  distentione  oriatur.  Eum. 
toties,  quoties  tussit  aeger,  pus  ex  abscessu  im¬ 
pulsum  distendit.  Sed  leviter  compressus, 
dum  recumbit  corpus,  paulisper  ex  toto  eva¬ 
nescit. 

.  \ 

xvii.  Tumor  paulatim  eo  increscit  magni¬ 
tudinis,  ut  nonnunquam  duos  amplius  sexta¬ 
rios  puris  contineat  f.  Hoc  plerumque  vel, 
erosa  sibi,  via,  effluit,  vel,  plaga  ferro  fadia, 
emittitur.  Interdum  vero,  ut  a  Houlsto- 

NIO 


%  Vid.  Aberneth.  Essay  011  Lumbar  Ahscess. 

f  Vid.  Aberneth.  En#/  on  Lumbar  Ahscess ,  et 
Aud.  MoNR.ON.  SECIJND. 

nio  accipimus,  ex  tumore,  postquam  i  11 
magnam  increverit  molem,  et  aliquandiu  con¬ 
stiterit,  pus  resorbetur,  et  in  sanguinem  condu» 

) 

citur  ;  neque  tamen,  hinc  separatum,  manifes¬ 
tat  se  in  excretis  humoribus.  Modo  ex  san¬ 
guine  in  renibus  secretum,  una  cum  urina, 
quam  sane  foetidissimam  reddit,  per  meatus 
illinc  profedtos,  corpore  excernitur. 

xvm.  Eorum,  in  quibus  absorptum  pus  est, 
nonnulli  secunda  fruuntur  valetudine,  neque 
iterum  morbo  exercentur.  Aliis,  post  aliquot 
annos,  redit  morbus,  et  mortem  affert.  Haud 
pauci  tamen  ex  pure  absorpto  pulmonibus  ta^> 
bescunt,  et  lenta  morte  pereunt. 

xix.  Ubi,  ut  saepissime,  suppuratum  fatis¬ 
cit,  humor  discolor,  et  spissitate  varius,  effun¬ 
ditur.  Colore  plerumque  iadtis  cremorem  re¬ 
fert.  Modo  subviridis  est,  eique  intermiscen¬ 
tur  duriuscula  quaedam,  ladi  coacto  caseive 
frustulis  assimilia. 


xx.  Haud 

ix.  Haud  multo  post  hujusmodi  humorem 
effusum,  interno  ubique  apostemati,  dummo¬ 
do  etiamnum  osculo  pateat,  supervenit  inflam¬ 
matio.  Hanc  brevi  subsequuntur  febris,  ma¬ 
cies,  et  maxima  debilitas,  quibus,  haud  longo 
plerumque  tempore,  aeger  absumitur. 

i  /  4 

xxi.  Febris,  quae  succedit,  plerumque  hec * 
tica  est :  modo,  qualis  inflammationem  comi¬ 
tatur  Qualis  autem  initio  cunque  sit,  raris¬ 
sime  tamen  diu  ante  urget,  quam  in  heclicam 
abit.  Nonnulli  puta!nt,  hujusmodi  febrem, 
quae  rupto  patefadlove  abscessui  superveniat, 
verae  beEUca  dissimilem  esse,  quae  consumat 
syntedlicos.  Sic  ratus  Hunterus  f,  febrem 
dissolutionis  nuncupat,  seu  irritativam.  For¬ 
tasse  est,  quamobrem  febris  paulisper  sic  no¬ 
minetur  ;  sed,  ferme  tempore  haud  longo,  ve- 
jam  vertitur  in  heffiicam. 

xxii.  Simul 


*  Vid.  Aberneth.  Es say  on  Lunihar  Ahscess» 
f  Vid.  Jqann.  Hunter, 

xxii.  Simul  cum  febre  increscunt  lumbo¬ 
rum  dolor  et  debilitas  ;  usque  nonnunquam 
eo,  ut  aeger  in  ledlo  neque  residere,  neque  se 
vertere  possit,  Qui  effunditur  liumor^  is  co¬ 
piosior  fit,  pertenuis,  et  fetidus.  Cum  sanio¬ 
so  humore  haud  raro  proveniunt  ossis  frustu¬ 
la,  quae  ostendunt,  vertebrarum  aliquas  haud 
dubie  carie  affici. 

xxin.  Hujusmodi  malis  urgentibus,  neque 
multum  mutatis,  morbus  in  tempus  haud  de¬ 
finitum  continuat.  fEgrum  aliquando  tollit 
duabus  hebdomadis  *.  Nonnunquam  eum, 

.  tinum  amplius  annum,  prius  attenuat,  quam 
mortem  affert. 

xxiv.  Hujus  morbi  formidolosi  signis,  lon¬ 
ginquitate,  et.  eventu  didlis,  nunc  paucis  me¬ 
morabo,  quae  morbida,  in  mortuorum  eo  cada¬ 
veribus,  incidentium  oculis  obveniant. 

•  v  :  - 

CAP.  III. 

. . . .  . . 


*  Vid.  Justamond,  'Traffs,  pag.  X22s 

GAP.  III. 

De  morbidis ,  in  hoc  morbo  mortuorum  cadave¬ 
ribus^  observatis , 

i 

xxv.  Prius  vero,  quam  haec  narrandi  ini» 
tium  faciam,  haud  a  re  erit  alienum,  paucis  ex¬ 
planare  situm  partium,  quas  potissimum  mor¬ 
bus  afficiat.  His  enim  cognitis,  praecipua  ma¬ 
lorum,  quibus  urgentur  aegri,  explicatu  faci¬ 
liora  erunt, 

xxvi.  Musculus,  psoas  magnus  di&us,  su¬ 
per  quem  hic  morbus  situs  est,  et  ex  quo  tra¬ 
hit  nomen,  distinclis  carnosis  fasciculis  ortus 
ex  corporibus  transversisque  processibus  ima¬ 
rum  dorsi  vertebrarum,  et  ex  vertebris  lum¬ 
borum  omnibus,  descendit  musculi  crassi  et 
rotundi  forma,  totum  ex  uno  vertebrarum  la¬ 


tere 


BE  LUMBORUM 


1 6 

tere  spatium  implens.  Descensu  latus  pelvis, 
a  superiore  parte,  finit,  et,  super  osse  pubis, 
concurrit  musculo  iliaco  interno  ;  quocum,  sub 

Paupartii  ligamento ,  abdomine  egressus,  mi- 

\ 

nori  femoris  trochanteri  inseritur,  quo  corpus 
firmet,  et  femen  extrorsum  vertat. 

xxvii.  Musculum  sic  descriptum,  qui,  ab 
exteriore  peritoncei  parte,  est,  circumdat  laxa 
tela  reticulata ;  maxime  vero  ex  lateribus, 
ubi  hunc  musculum,  juxta  atque  quadratum 
lumborum ,  peritonceo  connedtit.  In  hac  potissi¬ 
mum  parte  insidet  morbus,  de  quo  scribi¬ 
mus  *. 

xxviii.  His,  de  partibus  quas  praecipue 
morbus  invadit,  obiter  didlis,  nunc  morbida  in 
iis,  uti,  post1  mortem,  oculis  cadavera  intro¬ 
spicientium  obveniunt,  breviter  memorabi¬ 
mus. 

xxix.  Viscera 


*  Vid.  Aberneth.  Essay  on  Lumbar  Abscess. 

xxix.  Viscera  abdominis  aequaliter  omnia 
sana  apparent ;  secus  atque  praedivinaret  quis¬ 
quam,  qui  cognovit,  quam  gravibus  ea  do¬ 
loribus,  dum  manebat  vita,  morbus  affecerit 
Quinetiam  eorum  sanitas  magis  praeter  expec- 
tationem  videtur,  quod  a  superiore  spinae 

parte  cariosa  aliquando  thoracis  viscera  detri- 

/ 

mentum  accipiunt.  Hinc  plus  semel  cognovit 

,  / 

Fordius  pulmones  tabescere  p. 

xxx.  Intestinis  submotis,  peritonaeum ,  mus¬ 
culo  psoae  magno  superinductum,  nonnunquam 
decolor  conspicitur,  et  sano  crassius  ;  atque 
ex  eo  inciso  plus  minus  puris  effluit  in  mag¬ 
num  ipsius  saccum,  qui  abdominis  cavum  ap¬ 
pellatur  In  tela  reticulata,  quae  hunc  mus¬ 
culum  con nectit  peritonaeo,  amplus  plerumque 

G  ab 


*  Vid.  Cheston.  Pathologica l Inquiries ,  pag.  13  1.  \ 
et  ea,  quse  annotavit  Houlstonius. 

f  Vid.  Ford.  T reatise  on  ihe  Hip  Joint,  pag.  234, 

J  Vid.  CflESToN.  Pathological  Inquiries» 

ab  explorante  detegitur  sinus;  qui  ducit  in 
eam  feminis  partem,  unde  pus  abscessu  de¬ 
lapsum  fer  me  erumpit. 

xxxi.  Psoas  nonnunquam  musculus ,  fere  ex 
toto,  consumptus  apparet  *,  itemque  iliacus 
internus .  Ex  vertebris  nonnullarum  corpora 
saepe  adeo  cariosa  sunt,  ut  possint  diffringi ; 
simulque  -earum  processus  permolles  et  fis¬ 
tulosi  f .  Nonnunquam  caries  pertinet  ad  os 

sacrum  et  ileum  J.  Tendinosa  interdum  mem- 

* 

brana, 


*  Vid.' Cheston. — Nonnunquam  tamen  integer 
ille  musculus  est.  Vid.  Haen.  Rat.  Medend .  vol.  i. 
pag.  222. 

f  Vid.  Bell.  Surgery,  vol.  v.  pag.  429. 

Morgag.  De  Sed.  et  Caus .  Morb .  Epist.  xl. 
art.  27. 

t  Vid,  Justamond.  Traffs,  pag.  122.  et  277. 

Morgagn.  loc.  modo  citat,  ubihsec  habet 
verba. 

\  s 

“  Novi  parite  ,  ex  A&is  Cjesarejz  Academia, 

<c  lumborum,  dorsique  dolores  in  iis  fuisse,  in  quibus 

/ 

“  magni 

brana,  quae  vertebrarum  corpora  involvit,  in- 

V 

tegra  est ;  dum  ipsae  vertebrae,  hac  nudata, 
oculis  obveniunt  corruptae,  et  pure  perfusae 

xxxii.  In  cadavere  adolescentulae,  quae  pe¬ 
riverat  morbo  quem  persequimur,  amico  nostro 
incidenti  sequentia,  ut  ab  ipso  accepimus,  mor¬ 
bida  apparuerunt.  Lumborum  vertebrarum 
tertia  et  quarta  adeo  cariosae  erant,  ut  posset 
digitis  facillime  penetrare.  Os  sacrum,  a  pos¬ 
teriore  parte,  fere  ex  toto  denudatum  ulce¬ 
ratione  erat,  et  cariosum.  Mesenterica  glan¬ 
dulae  morbidae  erant ;  pleni  tuberculis  pul¬ 
mones.  Unius  feminis  vena  inflammata  vide- 

1 

batur, 


44  magni  interni  abscessus  latebant,  cum  vertebrarum 

44  aut  lumbarium  infimarum  nigredine,  et  carie  quse 

\ 

44  dimidium  sacri  ossis  in  parva  frustula  comminu- 
44  erat,  aut  lumbaris  primae,  et  thoracis  ultimae,  non. 
44  dissimili  vitio.” 

*  Vid.  Aberneth.  Essay  on  Lumbar  Abscess , 
pag.  107. 

batur,  usque  ad  mediam  inter  inguen  et  genu 
partem ;  atque,  in  una  parte,  pene  impervia.. 


GAP.  IV. 

De  Causis . 

I  *  ■  .•  - 

xxxiii.  Omnia,  quas  corpus  debilitant,  huic 
morbo  opportunum  reddunt  ;  quo  fit,  ut  na¬ 
tura  invalidi,  et  fortuitis  causis  infirmati,  pne 
caeteris,  ei  pateant. 

xxxiv.  Hujusmodi  causae  sunt,  ^ strumosa 
corporis  constitutio  ;  spina  laesa,  musculive  ei 
connexi ;  vehementes  exercitationes,  praesertim 
onerum  elationibus  *  ;  spina  graviter  idla  f  ; 

,  corpus 

*  Vid.  Cheston.  Patbolog.  Inquir . 

JusTamond.  Dra&s^  pag.  12 1. 

f  Vid.  Bell.  Surgery ,  vol.  v.  pag.  422. 

corpus  saltu,  altove  casu  concussum.  His,  ut 
putant  quidam  audlores,  accedant  longae  et 
frequentes  equitationes  ;  frigus  vehemens  diu 
corpori  applicatum  ;  morbi,  qui  febrem  et  in¬ 
flammationem  habent ;  acutus  denique  rheu¬ 
matismus . 

.  i 

xxxv.  Iisdem  porro  causis  annumeranda 
sunt  corpora  opificum,  sutorum  nempe,  sarto- 
rum,  aliorumque  quorundam,  diu  singulis  die¬ 
bus  proclinata,  dum  artibus  suis  exercendis 

\ 

versantur.  Longa  hujusmodi  positura  facit, 
ut  non  solum  spina  procurvetur  ;  sed  etiam 
ut  vertebrae  intumescant,  et  tam  ipsae,  quam 
membranae  quibus  investiuntur,  inflamma¬ 
tionem  concipiant,  deinque  abscedant.  Abs¬ 
cessum  lumborum,  hac  causa  ortum,  ipse  com¬ 
pluries  vidi  in  sutoribus ;  quorum  uni,  quippe 
cui  cariosa  esset  multa  pars  spinae,  mortem 
attulit. 

A 

xxxvi.  Hic  loci,  haud  a  re  nostra  erit,  verba 
Lubvigii  citare.  “  Eos  piimum,”  inquit,  “  re- 

46  spicio, 


22 


BE  LUMBORUM 


44  spicio,  qui  sub  opere  quodam  sedendo,  par- 
44  tem  superiorem  corporis  diutius  antrorsum 
44  fledtant.  Non  solum  enim  ii,  qui  ex  debilitate 
44  oculorum,  caput  versus  res  accuratius  con- 
44  templandas  deprimunt,  vel,  in  minuto  opere 
44  efficiendo,  oculos  diu  et  cum  attentione  ei 
44  affixos  tenent,  in  hunc  situm  deferuntur  ; 
44  sed  ii  quoque,  qui,  in  sedilibus  minoribus 
44  collocati,  tum,  cum  laborem  perficiunt,  tho- 
44  racem  versus  genua  deprimunt,  subinde  in 
44  lumbis  confirmatam  quandam  curvifatem 
44  habent,  ut,  etiamsi  ab  opere  consueto  va- 
44  cent,  nunquam  vere  ereclo,ysed  inflexo  ma- 
44  gis  corpore  incedant.  Crebriora  hujus  rei 
44  exempla  in  sartoribus  et  sutoribus  vidi  ; 
44  qui,  hanc  incurvationem  corporis  cum  aii- 
44  quo  incommodo  percipientes,  ipsi  affirma- 
44  runt,  se,  per  diuturnos  labores,  ad  eandem 
44  dedudtos  esse.  Neque  illa  inter  thoracem 
44  et  lumbos  est,  sed  magis  in  inferioribus  lum- 
44  horum  vertebris 

C  A  P.  V. 

— — - — ~ — ■ — — — — — «-■- — - — - - - 

*  Vid.  Ludvig.  Adversaria,  De  Causis  Distorte z 

,  i 

Spinee ,  vol.  ii.  pag.  571. 

De  Diagnosi . 


* 

xxxvii.  M orbor um,  quibus  patent  mortales? 
nullus  forsitan  est,  quem  accurate  dignoscere 
utilius  esset,  quam  eum  de  quo  scribimus  ; 
praesertim  initio,  ubi  facile  posset  medicina 
gradum  sistere,  et  futura  arcere  mala» 

xxxviii.  Hujus  vero  morbi  principio,  pa¬ 
riter  atque  aliorum  quorundam  internorum, 
qui  natura  strumosi  videntur,  signa  plerum- 
que  adeo  dubia  sunt,  ut  vel  expertissimus  me¬ 
dicorum  animi  incertus  sit,  necne  urgeat. 
Quo  fit,  ut  morbus,  dum  ambigit  de  eo  medi¬ 
cus,  usque  eo  increscat,  ut  medicina  ad  curan¬ 
dum  nihil  valeat. 

xxxix.  Incipiens  morbus,  de  quo  scribimus, 


signis 

signis  lumbaginem  et  nephritidem  multum  re¬ 
fert.  :  inveteratus  potest  ab  errante  medico  ha¬ 
beri,  pro  strumosa  ischiade  aut  crurali  hernial ; 
prout  abscessus  sit  in  clune,  aut  sub  Paupartii 
ligamento  in  antica  feminis  parte» 

xl.  Lumbago  tamen  et  noster  morbus  com¬ 
pluribus  inter  se  differunt.  Ille  enim  morbus, 
secus  atque  hic,  nullam  febrem  habet  *  sed 
plerumque  subito  invadit,  et  acutissimum  ab 
initio  movet  dolorem,  pr^  quo  aeger  non  om¬ 
nino  se  ledlo  movere  potest.  Abscessus  Ium- 

i 

borum,  contra,  a  debilitate  magis  incipit,  et 
sensu  partis  molesto,  quam  a  dolore.  Rarissi¬ 
me  a  principio  vehemens  dolor  est,  nisi  ubi 
morbum  excitavit  violens  nisus,  ingensve  mo¬ 
limen.  Quinetiam  febriculam  habet. 

xli.  Nephritidi  et  lumborum  abscessui 
communia  sunt  febris,  et  dolor  in  regione  re¬ 
num,  deorsum  urinae  meatus  via  intentus. 
Utrique  tamen  morborum  propriae  plerum¬ 
que  notae  sunt,  quibus  ab  altero  distinguatur. 

Renibus 

/  ' 


ARTHROPUOSL 


a5 


Renibus  laborans  gravi  subinde  vomitu  urge¬ 
tur,  norf  item  lumbis  affedtus.  Illius  porro, 
contra  ac  hujus,  urina  non  solum  solito  fre¬ 
quentius  redditur,  sed  etiam  aut  tenuis  et  de¬ 
color  est,  aut  parca  et  ruberrima. 

xlii.  Ischias. — Morbus,  quem  agitamus,  si 
abscessit,  et  pus  delapsum  in  clunem  est,  fa¬ 
ciat,  ut  medicus  dubitet,  annon  sit  ischias. 
Utrisque  enim  morbis  commune  est,  femur 
affedti  lateris  aliquantulum  prorsum  flecti,  et  na¬ 
tem  videri  compressam  seu  complanatam. 

Signa  tamen,  quae  hos  morbos  antecedere  so- 

* 

lent,  aliquantum  diversa  sunt. 

xliii.  Incipiente  ischiade,  membrum  aegri 
lateris  marcet,  et  tanquam  in  longitudinem  in¬ 
crescit.  Genu  dolet,  et  femoris  motu  dolet 
item  coxendix.  Sed,  obrepente  lumbis  mor¬ 
bo,  quem  persequimur,  praecipua  mala,  quae 
movent  querelam,  sunt  lumborum  infirmitas, 
et  dolor  hinc  se  psoa  via  deorsum  intendens. 

D  xliv.  Hernia 


i 

xli v.  Hernia  cruralis .  Lumborum  absces- 
sus,  ex  quo  delapsum  pus  se  primum  ostendit 
in  inguine,  tumore,  quem  hic  movet,  herniam 
cruralem  simulat.  Huic  tamen  cae  teris  differt. 
Abscessum  enim  lumborum  antegrediuntur 
notae,  quae  inflammationem  indicant,  herniam 
cruralem  non  item  Quinetiam  hernia  cru¬ 
ralis  compressa,  ullove  modo  duriter  contrec¬ 
tata,  haud  levi  dolore  aegrum  afficit ;  non  item 

t 

tumor,  quem  fecit  pus  ex  lumborum  abscessu 
delapsum.  Huc  accedit,  quod  tumor  hernia - 
lis  saepe  taflu  tumulosus  et  inaequalis  est ;  dum 
alter,  in  quem  pus  urgent  singulae  tusses,  tac¬ 
tu  levis  est,  et,  digito  leviter  pulsus,  fluftus  so¬ 
num  movet.  Hoc  porro  tumore  affeftis,  illo 
non  item,  proprium  est,  ut  putant  Motteus  f , 
et  Mqnronum  tertius,  non,  nisi  ex  difficili, 
et  cum  dolore,  femur  deflere. 


CAP.  VL 


#  Vid.  MonroN.  tert.  Ofi  Crura!  Hernia . 
f  Vid.  Sauvages.  Nosolog .  Method .  vol.  ii» 

GAP.  VI. 

De  signorum  ratione . 


xlv.  Nunc  mihi  consilium  est  paucis  ex¬ 
ponere,  unde  oriantur  praecipua  malorum,  qui¬ 
bus  mortales  urgeat  lumborum  abscessus. 

xlvi.  Lumborum  dolor  et  debilitas  profi¬ 
ciscuntur  ex  inflammatione  graviore  levioreve, 
'quae,  ut  satis  constat,  semper  morbi  initio  ex- 
istit.  Eodem,  putamus,  fonte  proveniunt  ma¬ 
la,  quibus  perturbatur  totius  corporis  valetu¬ 
do. 

xlvii.  Femoris  marcor ,  et  glandularum  in 
inguinibus  tumor ,  qui  suppurationi  superve¬ 
niunt,  pure  efficiunturvarterias,  venas,  nervos, 
bibulaque  vasa  comprimente  ;  et  sic  impe¬ 
diente,  ne  sanguine  et  nervorum  efficacia  re¬ 
ficiatur 

ficiatur  et  sustineatur  femur,  simulque  ne  ab¬ 
sorptus  hinc  humor  expedite  in  sanguinem 
redeat» 

xlviii.  Pus  ut  delabatur  in  partes,  a  morbi 
sede  tam  remotas,  concurrant  multa,  quae  ef¬ 
ficiant»  •  ^ 

xlix.  Inflammatio,  quippe  cum  longa  sit, 
non  facit,  ut  circumjedla  tela  reticulata  adeo 
adhaereat  et  crassescat,  ut,  sicut  in  abscessibus 
ex  acuta  inflammatione,  pus  contineat.  Hoc 
itaque  tam  propria  gravitate,  quam  telae  laxi¬ 
tate,  delabitur,  per  musculum  psoam,  ad  prio¬ 
rem  feminis  partem.  Putat  Thomsonius,  pus 
in  suppuratis  lumborum  primum  tela  reticu¬ 
lata  circumjedta  et  adhaerente  contineri,  juxta 
ac  in  aliarum  partium  suppuratis  ;  neque  prius 
delabi,  quam  oppositum  hunc  parietem  aut 
mole  perruperit,  aut  acrimonia,  eroserit 

l.  Quinetiam, 

i 

—  '»>  ™  ir..  I  .rr..  ■  r.  r 

.*  A -d.  Joann . Thomson.,  Chirvrgue  Professor» 
Edin .  Pryfcled.  De  Chirurgia .  Ann.  1804-5. 

Xi.  Quinetiam,  uti  dorsi  musculi  numero  et 
crassitudine  impediunt,  ne  pus  extrorsum 
erumpat  •  sic  peritonaeum ,  quod  interdum,  ut 
a  Fyffeo  accipimus,  solito  crassius  est  sive 
pure  nondum  delapso  id  comprimente,  sive 
inflammatione  quae  ex  lumbis  in  id  serpsit,  ob¬ 
stat,  quo  minus  idem,  per  hanc  membranam 

/ 

erosam  ruptamve,  influat  in  abdominis  cavum, 
Verum  nihilo  tamen  minus  pus  nonnunquam, 
per  musculos,  sibi  viam  extrorsum  erodit ; 
aliquando  introrsum,  per  peritonaeum ,  in  ca¬ 
vum  abdominis  -f. 

li.  Foetor ne  puris ,  qui,  paulo  post  ruptum 
abscessum  externum,  nares  offendit,  carie  ver¬ 
tebrarum  oriatur  \  an  pure  ipso,  dum  lumbis 
delabitur,  vitiato  ;  an,  uti  putat  Abernethei- 
us,  ipsis  suppurati  arteriis,  quae  praebent  hu¬ 
morem  ex  quo  pus  efficiatur,  morbide  irritatis 
excitatisve  \  nondum  medicis  constat. 

LII.  Est 


*  Vid.  FoRDIC.  Flements  of  the  Pra&ice  of  Phy  sic . 

lii.  Est  tamen  argumentum,  ex  similitudine 
dudtum,  quod  Abernetheii  sententiam  vero 
haud  absimilem  reddat.  Secreti  ex  sanguine 
humores,  modo,  vasis  per  quas  separantur  ir¬ 
ritatis,  justo  copiosiores  sint,  fiunt  solito  acrio¬ 
res  ;  velut  pituita  narium,  distillatione  ur¬ 
gente  ;  mucus  intestinorum,  in  dysentericis  ; 
et  bilis  cholera  laborantium. 

liii.  Hectica  febris  potest  oriri,  aut  ex  ab¬ 
sorpto  pure ;  aut  irritatione,  quam  totum  cor¬ 
pus  accipit  ex  sacci  inflammatione  ;  aut  ex 

utrisque. 

,  \ 

liv.  Sunt,  quae  verisimile  faciant,  inflam¬ 
mationem  sacci  multum  ad  hedlicaiii  excitan¬ 
dam  conducere.  Notae  hujus  febris  raro  ap¬ 
parent,  donec  abscessus  ruptus  sit,  et  sive  aere 
intromisso,  sive  alia  aliqua  causa  inflamma¬ 
tionem  conceperit.  Vel  ex  rupto  abscessu 
quotidie  videmus,  ut  observat  Abernethexus, 
multum  foetidi  puris  effundi,  neque  tamen  ae¬ 
gros  hetticd  consumi. 


lv.  Quinetiany 

,lv.  Quinetiam,  ut  bene  novit  unus  medi¬ 
corum  quisque,  heclica  nonnunquam  oritur 
ex  inflammatione  in  aliis  corporis  partibus» 
Hujusmodi  enim  febris  haud  raro  discutienti 
se  pulmonis  inflammationi  supervenit.  In  sac¬ 
co  abscessus  lumborum  pus  interdum  aliqiian- 
diu  continetur,  imo  hinc  ex  toto  resorbetur, 
neque  interea  tamen  oritur  heclica . 

lvt.  Quum  vero,  abscessu  rupto  aut  pate- 
fadto,  puris  habitus  haud  parum  mutetur  ; 
verisimile  est,  absorptum,  et  in  sanguinem, 
conductum,  facere,  ut  perturbetur  totius  cor¬ 
poris  valetudo,  et  lenta  vires  tabe  consuman¬ 
tur. 


GAP.  VII. 

V  'V 

De  Prognosi . 

\ 

lvii.  Hic  morbus,  ut  constat  inter  omnes 
medicos,  qui  eo  laborantibus  subvenerunt,  ple¬ 
rumque 

< 

/ 

rumque  letfealis  est.  Eo  igitur  afflidtos  spe 
futurae  valetudinis  erigere  non  possumus. 

l vim.  Robustis  quidem,  quibus,  post  absces¬ 
sum  pure  erosum,  ferrove  patefadlum,  levis 
tantum  heffiica  est,  aliqua  spes  manet. 

lix.  Verum,  ubi  spina  curvatur ;  et  ubi  ex 
testis,  una  cum  pure  elabentibus,  patet,  non¬ 
nullas  vertebrarum  cariosas  esse,  fieri  vix  po¬ 
test,  quin  aeger  morbo  pereat.  Pessimi  quo¬ 
que  morbi  est,  et  vix  non  lethalis,  aegrum  tus¬ 
si,  spirandi  difficultate,  aliisque  malis  urgeri, 
quae  pulmones  morbi  participes  esse  osten¬ 
dant. 


CAP.  VIII. 

De  Curatione . 

lx.  Quo  morbum,  quem  agitamus,  cura¬ 
rent  medici,  multa  sane  remedia  et  medica- 

,  i 

menta. 

menta  experti  sunt,  modo  secundis  avibus,  ino- 

N  l 

do  adversis. 

\  ^  K 

lxi.  Non  ofcnni  morbi  tempore  eadem  va¬ 
lent  auxilia.  Alia  enim  ei  incipienti  et  sup¬ 
puranti  conveniunt,  alia  suppurato.  Etsi  fe- 

» 

lix  inveterato  morbo  succurrendi  ratio,  quam 
nostra  aetate  sequuntur  medici  rationales,  s ce¬ 
pe  facit,  ut  nonnulli  obrepentem  nascentemve 
negligant,  artis  salutiferae  potentia  nimis  con¬ 
fisi  ;  tamen,  futura  spe  fallente,  omissae  recen¬ 
ti  morbo  obstandi  occasionis  eos  haud  raro 
poenitet  et  pudet. 

lxii.  Postquam  abscessit  quidem  morbus, 

ratione,  quam  proposuit  Abernetheius,  pus 
^  / 
plerumque  tuto  emitti  potest,  et  ulcus,  inte¬ 
gra  corporis  valetudine,  ad  sanitatem  perduci. 
At  varia  tamen  haud  raro  concurrant,  quae 
obstent,  quo  minus  ulcus  sanetur.  Non  nun¬ 
quam  enim  in  strumosis  plagae  factae,  per  quas 
pus  effluat,  inflammatione  capiuntur,  ac  in  ul¬ 
cera  abeunt ;  et  hedica,  quae  subsequitur,  len- 

E  ta 

ta  morte  aegros  absumit.  In  aliis  mortalibus, 

\  ' 

lumborum  morbus  ex  aliquibus  vertebrarum 

morbidis  oritur  ;  et,  initio  negledtus,  eo  pro- 

.  ✓ 

cedit  gravitatis,  ut  medicina  eum  curare  ne¬ 
sciat. 

lxiii.  His  cognitis,  optimum  factu  videtur, 

V  *i 

incipientem  inflammationem  discutere  ;  et,  si 
sive  medicinae  impotentia,  sive  ejus  ope  non 
opportune  petita,  lumbi  suppuraverint,  effica- 
cissimis  auxiliis  efficere,  ut  pus  resorbeatur, 
neque  prius  plaga  fadta  hoc  emittere,  quam 
illa  parum  valere  usus  comprobaverit, 

lxiv.  Quanquam  inflammationis  tarditas 
videtur  requirere,  ut  stimulantia  et  roborantia 
subveniant ;  tamen  periculo  compertum  est, 
sedantia  esse  potiora  auxilia.  Veruntamen, 
cum  magna  vis  inflammationis  nunquam  fere 
urgeat,  sanguinem  ex  brachio  emittere  raro 
opus  est.  Satius  compererunt  medici  hirudini¬ 
bus,  aut  cucurbitulis  cum  ferro,  eum  elicere  ex 
parte  ipsa,  vel  certe  quam  proxima.  Sanguis 

sic 

sic  detra&us,  ad  inflammationem  sive  externae 
partis,  sive  internae,  digerendam  permultum 
valet. 

x  *  » 

* 

\ 

lxv.  Ad  inflammationem  lumborum,  de 
qua  dicimus,  discutiendam,  fortasse  aliquan¬ 
tum  quoque  pollebit  exulceratio  ;  quoniam  in 
aliis  quibusdam  morbis,  quos  strumosa  itidem 
corporis  constitutione  ortos  putant  medici, 
hydarthro  nempe,  et  pulmonum  tabe,  haud 
parum  proficit. 

lxvi.  Eundem  in  finem,  lumbis  laborantes 
experti  sunt  fonticulos  et  setacea  ;  ex  quibus, 
tum  vero  maxime  ubi  cariosae  vertebrae  erant, 
saepe  haud  parvam  utilitatem  acceperunt. 

lxvji.  Omnis  interea  motus  vitandus  est, 

i 

quippe  quo  nihil  potentius  aggravet  morbum, 
piortisve  gradum  properet. 

lxviii.  Si,  his  negledis  vel  parum  valenti¬ 
bus,  lumbi  suppuraverint,  oportet  medicum 

aegris 

aegris  praecipere  ut  ea  assumant  faciantque, 
quae  consequantur  ut  pus  in  sanguinem  resor¬ 
beatur.  Hunc  autem  in  finem,  alia  alias  aliis-, 
que  proposita  sunt. 

r  •  * 

lxix.  Ignem  electrinum  haud  parum  posse, 
periculo  compertum  est.  Plurimum  pollet, 

ut  comperit  A^bernethexus,  ubi  ibtus  leves  a 

*  •  , ,, 

Vertebris  ad  inguen  usque  diriguntur,  donec  ae¬ 
gro  molestiam  moveant. 

lxx.  Eodem  consilio,  haud  parum  valet  vo¬ 
mitus.  Optima,  quibus  hic  moveatur,  sunt 
sulphas  zinci ,  sulphas  cupri ,  vel  ipecacuana 9 
pro  aegri  viribus. 

lxxi.  Coeruleum  ex  hydrargyro  unguentum 
nonnullis  idoneum  visum  est,  quo  ad  pus  ab¬ 
sorbendum  cieantur  vasa  bibula.  Quippe  ta¬ 
men  cum  quotidiano  usu  hydrargyrus  corpus 
plus  minus  debilitet,  forsan  tum  maxime  potest 
tuto  adhiberi,  ubi  robusti  lumbis  laborant. 

y  / 

lxx n.  Quinetianq. 

lxxii.  Quinetiam,  ut  resorbeatur  pus,  et 
optata  redeat  sanitas,  aegrum  continere  se  lec¬ 
to,  et  ab  omni  motu  abstinere,  utilissimum  est. 
Quantum,  hunc  in  finem,  polleat  quies,  docet 
nos  adolescentula,  viginti  duos  annos  nata,  cu¬ 
jus  meminit  David* *.  Haec  enim,  iniquo  ca¬ 
su  de  gradibus  lapsa,  lumborum  morbum  nac- 
ta  est,  qui,  impotente  medicina,  abscessit.  De¬ 
lapsum  ex  abscessu  pus,  sub  Paupartii  ligamen- 
to,  fecit  tumorem  :  qui  paulatim  increvit ; 
dein  quatuor  menses  constitit ;  tum,  nulla  pla¬ 
ga  fadla  qua  pus  efflueret,  quatuor  mensibus 
prorsus  evanuit,  pure  interim  nec  interrupta 
quiete  absorpto. 

\ 

lxxii  i.  Ubi  enim  vero  vertebrae  multum  ex 
morbo  detrimentum  ceperunt,  quies  unicum 
forsan  remedium  est,  quo  possint  ad  sanitatem 
reduci.  Strenua  enim  corporis  inertia  opta¬ 
tam  Naturae  dat  occasionem,  qua  disjuncta  os¬ 
sa  sibi  invicem  committat.  Quo  vero  miniis, 

Natura 

/  , 

*  Vid.  David.  Memoir  on  the  effe&ts  of  motion  and 
rest  m  curing  diseases ,  ut  citat,  a  Justamond, 

Natura  adjuvante,  coalescant  ossa,  impedit  ae¬ 
ger,  quoties  corpus  movet,  vel  propriis  ambu¬ 
lare  pedibus  aggreditur.  Nam  motus,  morbi¬ 
dae  partis  vasa  irritando,  facit  ut  pus  justo  ube¬ 
rius  effundatur,  et  morbus  aggravescat, 

lxxiv.  Ubi  medicus  potuit  neque  inflamma¬ 
tionem  digerere,  neque  facere  ut  pus  ex  absces¬ 
su  resorbeatur ;  debet  plaga  fadla  hoc  emit¬ 
tere,  ne  mora  vitium  capiat,  totiusque  corpo¬ 
ris  labefadlet  valetudinem. 

*  ‘  1  '  - 

lxxv.  Quum  observarint  medici,  pus  ab¬ 
scessus  lumborum  non  cito  vitiari ;  et  mitio- 

/ 

rem  sequi  hedlicam ,  quoties  apostema  sponte 
exiguis  fistulis  pus  effunderet,  quam  quoties  ore 
quod  fecerit  ferrum  aut  urigo  ;  indudti  sunt, 
ut,  Natura  duce,  exiguo  foramine  emitterent. 

1 

lxxvi.  Conspicatus,  quantum  mali  seger  ac¬ 
ciperet  ex  abdomen  scalpello  temere  patefaci¬ 
enda,  uti  solebat  Motteus,  et  aere  per  plagam 
admisso,  primus  omnium,  quantum  scimus, 

>■  1 

proposuit 

proposuit  Da vtd,  abscessum  exiguo  ferro  mu¬ 
cronato  *  perforandum  sic,  ut  nihil  interfui 
aeris  intromitteretur.  Abernetheius  ex  pe¬ 
riculis  prospere  facilis  indudtus  est,  ut  ad  hu¬ 
jus  audtoris  sententiam  lubens  accederet. 

lxxvii.  Pure,  per  plagam  exiguam  aut  ferro 
mucronato,  aut  scalpello  chirurgico  factam, 
emisso,  plagae  orae  subtiliter  committendae  em¬ 
plastro  glutinoso  sunt ;  dein,  superinducto  hap¬ 
so,  iis  permittendum,  ut  coalescant  et  cicatri¬ 
cem  contrahant.  Siquando,  ut  interdum,  sac¬ 
cus,  ex  quo  emissum  pus  est,  pus  denuo  tra¬ 
hat,  eadem  iterum  facienda  sunt,  ac,  si  opus, 
tertium,  donec,  parietibus  ejus  internata  car¬ 
ne  impletis  et  solidatis,  pus  diutius  traher^ 
cesset. 

lxxviii.  Ubi,  ante  remedia  et  medicamenta 
adhibita,  pus  sibi  ex  abscessu  erosit  viam  \  vel 
ubi  plagae  factae,  per  quas  efflueret,  in  ulcera 

abierunt ; 


#  Anglice  trochas.  dido. 

abierunt ;  heSlica  vix  non  semper  supervenit, 
et  macie  aegrum  conficit. 

/ 

lxxix.  Postquam  morbus  eo  processit  inve¬ 
terationis,  etiamsi  nulla  fere  spes  curandi  ma¬ 
neat,  graviora  tamen  mala  aliquantum  levari 
possunt.  Quibus  medici  his  subveniant,  pau¬ 
cis  dicemus. 

lxxx.  Cinchontf  cortex  multum  praedicatus 
a  medicis  est,  utpote  medicamentum  ad  hedli - 
cam  mitigandam  efficacissiniura.  Optima,  ex 
eo  praeparata,  sunt  aqua  decoffia,  et  extradium , 
Pulvis  plerumque  stomacho  alienus  est,  ne¬ 
que  raro  insanabilem  alvi  fluxum  movet,  qui 
brevi  lethalis  est  Utile  compertum  pericu¬ 
lo  est,  singulis  pulveris  decem  granis  tria 
myrrhae  aut  radicis  amarae  adjicere  ;  et  aegro 
praecipere,  ut  bis  quotidie  tantundem-  assu¬ 
mat  f . 

LXXXI.  Ut 


*  Aud.  Profess.  Thomson.  Praeled.  On  Surgery , 
Edin. 

f  Vid,  JusTAMond.  Tra&s,  pag.  125, 

lxxxi.  Ut  levarent  dolorem,  et  caverent, 
ne  perpetua  irritatione  saccus,  ex  quo  pus  ef¬ 
fluxit,  malo  habitu  accepto,  sanari  recusaret, 
et  heffiicam  moveret,  diversas  in  hunc  lotiones 
immiserunt  medici.  Opium  aqua  solutum 
Abernetheius,  myrrham  aqua  solutam  J usta- 

mondus,  cum  fructu  injiciebant.  Opium  quo- 

✓ 

que,  in  stomachum  assumptum,  multum,  ut 
ipse  vidi,  ad  mitigandum  dolorem  et  irritatio¬ 
nem  conducit.  Idernne  faceret  digitalis  P  No¬ 
vi  medicum  experiri ;  et,  quamvis  non  om¬ 
nia  optata -fecerit,  paululum  tamen  profuisse 
videbatur» 

lxxxii.  Diaeta  interea  debet  esse  boni  succi 
et  concodu  facilis,  qualisque,  dum  bene  alit 
corpus,  non  nimis  stimulet.  Aere  simul  puro, 
quo  sane  nihil  strumosis  salubrius,  aegrum 
quam  potest  maxime  perfria  oportet, 

FINI  S, 

